SENA เร่งปั๊มรายได้ฝ่าวิกฤติหลัง9เดือนแรกกำไรวูบ อัด3โครงการโค้งสุดท้าย
SENA ปล่อยแคมเปญกระตุ้นตลาด โกยรายได้ไตรมาส 3 ปี 2562 แตะ 1,160.6 ล้านบาท โต 7.6% พร้อมโชว์ Backlog ตุนเต็มกระเป๋า 12,860 ล้านบาท ขน 3 โครงการแนวราบ – แนวสูง เปิดตัวใหม่ส่งท้ายปลายปี 62 หวังดันยอดขายตามเป้า
3 ธ.ค. 2562

SENA ปล่อยแคมเปญกระตุ้นตลาด โกยรายได้ไตรมาส 3 ปี 2562 แตะ 1,160.6 ล้านบาท โต 7.6% พร้อมโชว์ Backlog ตุนเต็มกระเป๋า 12,860 ล้านบาท ขน 3 โครงการแนวราบ – แนวสูง เปิดตัวใหม่ส่งท้ายปลายปี 62 หวังดันยอดขายตามเป้า
น.ส.อธิกา บุญรอดชู ผู้อำนวยการสายงานจัดสรรเงินทุนและการลงทุน บริษัท เสนาดีเวลลอปเม้นท์ จำกัด (มหาชน) หรือ SENA ผู้พัฒนาโครงการอสังหาริมทรัพย์ชั้นนำทั้งแนวราบและแนวสูง เปิดเผยว่า ภาพรวมรายได้ของบริษัท ในช่วง9เดือนแรก (ม.ค.-ก.ย) อยู่ที่ 3,503 ล้านบาท มีกำไรสุทธิ 381.7 ล้านบาท ปรับตัวลดลง 35% เป็นผลจากการชะลอตัวทางเศรษฐกิจ และมาตรการกำกับสินเชื่อที่อยู่อาศัยหรือมาตรการ LTV ของธนาคารแห่งประเทศไทย (ธปท.) ในการควบคุมการปล่อยสินเชื่อบ้านสัญญาที่ 2,3
ทั้งนี้ทิศทางตลาดอสังหาริมทรัพย์ในช่วงไตรมาส 3 ถือว่าปรับตัวดีขึ้นในกลุ่มผู้บริโภคที่ต้องการที่อยู่อาศัย "เรียลดีมานด์" หรือ คนที่ซื้อที่อยู่อาศัยหลังแรก จากปัจจัยอัตราดอกเบี้ยลดลง และการจัดแคมเปญของผู้พัฒนาโครงการเริ่มมีการกระตุ้นตลาดมากขึ้นตั้งแต่ต้นปีที่ผ่านมา โดย SENA ได้จัดแคมเปญ "Made From Her พาเธอมาเจอดีลดี”ทำให้ช่วยกระตุ้นการโอนในไตรมาส 3 / 2562 ส่งผลให้มีรายได้อยู่ที่ 1,160.6 ล้านบาท เพิ่มสูงขึ้นจากช่วงเดียวกันของปีก่อน 7.6% กำไรสุทธิอยู่ที่ 107.3 ล้านบาท
อย่างไรก็ตาม ทางบริษัทวางเป้าหมายเปิดโครงการใหม่รวม 11 โครงการรวม 3,315 ยูนิต คิดเป็นมูลค่า 10,172 ล้านบาท โดยในช่วง 9 เดือนที่ผ่านมา ทางบริษัทเปิดตัวโครงการใหม่ทั้งสิ้น 8 โครงการ มูลค่าโครงการรวม 7,195 ล้านบาท ปัจจุบันมียอดขายที่รอรับรู้รายได้จากการโอน (Backlog) คิดเป็นมูลค่า 12,860 ล้านบาท (ณ สิ้นเดือนกันยายน 2562) ซึ่งทยอยรับรู้รายได้จนถึงปี 2565
สำหรับแผนการเปิดโครงการใหม่ในช่วงไตรมาส 4 /2562 มีแผนเปิดอีก 3 โครงการทั้งโครงการบ้านและคอนโดมิเนียม รวมมูลค่าโครงการราว 2,977 ล้านบาท ประกอบด้วย โครงการ เสนา แกรนด์ โฮม รามอินทรา กม. 8, โครงการเสนา วิลล์ ลำลูกกา คลอง 6 และล่าสุด เปิดโครงการเสนา- อาศุ พระราม 9 คอนโดมิเนียมแบรนด์ใหม่
อย่างไรก็ตามปี 2562 ตลาดอสังหาริมทรัพย์ยังคงเผชิญความไม่แน่นอน รวมถึงปัจจัยภายในประเทศอย่างมาตรการ LTV และหนี้ครัวเรือนที่เพิ่มสูงขึ้น ส่งผลให้เกิดการหดตัวลงของการอนุมัติสินเชื่อนับตั้งแต่ในช่วงไตรมาส 2 ซึ่งกระทบกับบ้านหรือคอนโดมิเนียมในทุกระดับราคา คาดว่าในช่วงที่เหลือของปี ตลาดอสังหาริมทรัพย์จะไม่สามารถเติบโตได้เหมือนในช่วงหลายปีที่ผ่านมา ถือเป็นอีกหนึ่งปีที่เป็นโจทย์ยากและท้าทายของธุรกิจอสังหาริมทรัพย์ ที่ได้รับผลกระทบจากหลายๆปัจจัยที่เกิดขึ้น ที่ยังคาดว่าจะส่งผลกระทบทำให้ภาค